ຊີ​ເຣຍ ຮຽກ​ຮ້ອງ​ໃຫ້ ສະ​ຫະ​ລັດ ແລະ ເທີ​ກີ ຖອນ​ກຳ​ລັງ ​ທັງ​ໝົດ ​ອອກ​ຈາກ​ປະ​ເທດ
ປະ​ທາ​ນາ​ທິ​ບໍ​ດີ ສະ​ຫະ​ລັດ ທ່ານ ດໍ​ໂນ​ລ ທ​ຣຳ ໄດ້​ກ່າວ​ວ່າ​ທ່ານ​ຢາກ​ນຳ​ເອົາ​ກອງ​ກຳ​ລັງ​ດັ່ງ​ກ່າວ​ກັບ​ບ້ານ, ແຕ່​ບັນ​ດ​າ​ເຈົ້າ​ໜ້າ​ທີ່ກອງ​ທັບ​ໄດ້​ສະ​ໜັບ​ສະ​ໜູນການ​ປະ​ຕິ​ບັດ​ພາ​ລະ​ກິດ​ນັ້ນ.
ທູດລະດັບສູງຂອງ ຊີເຣຍ ໃນວັນເສົາວານນີ້ໄດ້ຮຽກຮ້ອງໃຫ້ກອງກຳລັງ ອາເມຣິກັນ ແລະ ເທີກີ ຖອນອອກຈາກປະເທດໃນທັນທີ ແລະ ໄດ້ກ່າວວ່າ ລັດຖະບານຂອງທ່ານ ສົມຄວນໄດ້ຮັບສິດທິທີ່ຈະປ້ອງກັນເຂດແດນຕົນເອງ ໃນວິທີທາງທີ່ຈຳເປັນຖ້າມັນຍັງ ຄົງມີຢູ່ ຄຳປາໄສຂອງລັດຖະມົນຕີຕ່າງປະເທດທ່ານ ວາລິດ ອາລ-ໂມອາລເລັມ ຕໍ່ກອງປະຊຸມ ສະມັດຊາໃຫຍ່ອົງການສະຫະປະຊາຊາດ ໄດ້ມີຂຶ້ນໃນຂະນະທີ່ ເທີກີ ແລະ ສະຫະລັດ ໄດ້ສືບຕໍ່ເຮັດຂໍ້ຕົກລົງເພື່ອສ້າງເຂດປອດໄພຢູ່ຕາມຊາຍແດນຂອງ ຊີເຣຍ ກັບ ເທີກີ ໃນແງ່ການເມືອງນັ້ນ, ທ່ານໄດ້ຢືນຢັນອີກຄັ້ງນຶ່ງເຖິງການສະໜັບສະໜູນຂອງລັດຖະ ບານຂອງທ່ານ ສຳລັບຄະນະກຳມະການທີ່ໄດ້ຕົກລົງກັນເມື່ອບໍ່ດົນມານີ້ ເພື່ອຮ່າງລັດ ຖະທຳມະນູນສະບັບໃໝ່ສຳລັບປະເທດ ດັ່ງທີ່ໄດ້ເປັນນ້ຳສຽງຂອງລັດຖະບານນັບຕັ້ງ ແຕ່ການລຸກຮື້ໃນ ຊີເຣຍ ເມື່ອປີ 2011 ເປັນຕົ້ນມານັ້ນ, ທ່ານລັດຖະມົນຕີໄດ້ເອົາມາດ ຕະການເຄັ່ງຄັດ, ໂດຍກ່າວຢໍ້າວ່າ ມັນບໍ່ຄວນມີການແຊກແຊງຈາກຕ່າງປະເທດ ຫຼື ການວາງແຜນການກ່ຽວກັບຂະບວນການດັ່ງກ່າວ ຄຳປາໄສຂອງທ່ານ ອາລ-ໂມອາລລຳ ໄດ້ເນັ້ນຢ້ຳເຖິງສິ່ງທ້າທາຍທີ່ໃຫຍ່ຫຼວງເພື່ອບັນ ລຸການປອງດອງກັນໃນ ຊີເຣຍ, ບ່ອນທີ່ປະຊາຊົນຫຼາຍກວ່າ 400,000 ຄົນຖືກຂ້າຕາຍ ໃນລະຫວ່າງຄວາມຂັດແຍ້ງ ແລະ ຫຼາຍລ້ານຄົນໄດ້ຫຼົບໜີອອກໄປ ຄວາມຂັດແຍ້ງດົນກວ່າ 8 ປີ ຍັງໄດ້ດຶງດູດກອງທັບຕ່າງປະເທດຈຳນວນຫຼາຍ ແລະ ນັກ ຮົບຕ່າງປະເທດຫຼາຍພັນຄົນໄປສູ່ ຊີເຣຍ, ຫຼາຍຄົນໃນນັ້ນໄດ້ສະໜັບສະໜູນກຸ່ມຫົວຮຸນ ແຮງລັດອິສລາມ ທີ່ຕອນນີ້ໄດ້ຜ່າຍແພ້ສົງຄາມໄປແລ້ວ ແລະ ຄົນອື່ນໆທີ່ຍັງຢູ່ທີ່ນັ້ນ ໄດ້ ໃຫ້ການໜູນຫຼັງຝ່າຍຄ້ານ ແລະ ຕໍ່ສູ້ກັບກອງກຳລັງລັດຖະບານ ທ່ານ ອາລ-ໂມອາລລຳ ໄດ້ກ່າວວ່າ “ສະຫະລັດ ແລະ ເທີກີ ຍັງຄົງທຳການມີໜ້າຂອງກອງທັບຢ່າງຜິດກົດໝາຍ ໃນພາກເໜືອຂອງ ຊີເຣຍ ກອງກຳລັງຂອງປະເທດໃດ ທີ່ກຳລັງປະຕິບັດການໃນເຂດ ແດນຂອງພວກເຮົາໂດຍບໍ່ໄດ້ຮັບການອະນຸຍາດຈາກພວກເຮົາ ແມ່ນກອງກຳລັງເຂົ້າ ຍຶດຄອງ ແລະ ຄວນຖອນຕົວອອກໄປໃນທັນທີ ” ທ່ານໄດ້ກ່າວວ່າ ຖ້າເຂົາເຈົ້າປະຕິເສດ, “ພວກເຮົາມີສິດທີ່ຈະເອົາມາດຕະການຕອບໂຕ້ ທຸກຢ່າງ ທີ່ຖືກອະນຸຍາດໃນກົດໝາຍສາກົນ ” ມີກອງກຳລັງ ສະຫະລັດ ປະມານ 1,000 ຄົນໃນປະເທດ ຊີເຣຍ ທີ່ປະຕິບັດການເພື່ອຕໍ່ ສູ້ກັບພວກຫົວຮຸນແຮງລັດອິສລາມ ສະຫະລັດ ຍັງໜູນຫຼັງ ແລະ ສະໜັບສະໜູນກຸ່ມ ຊາວ ເຄີດ ໃນພາກຕາເວັນອອກສຽງເໜືອຂອງປະເທດ ທີ່ຄັດຄ້ານລັດຖະບານ ຊີເຣຍ ແລະ ໄດ້ຕໍ່ສູ້ກັບກຸ່ມຫົວຮຸນແຮງນິກາຍ ຊຸນນີ ປະທານາທິບໍດີ ສະຫະລັດ ທ່ານ ດໍໂນລ ທຣຳ ໄດ້ກ່າວວ່າທ່ານຢາກນຳເອົາກອງກຳລັງ ດັ່ງກ່າວກັບບ້ານ, ແຕ່ບັນດາເຈົ້າໜ້າທີ່ກອງທັບໄດ້ສະໜັບສະໜູນການປະຕິບັດພາລະ ກິດນັ້ນ